Mordecai Cubitt Cooke

Mordecai Cubitt Cooke (12. heinäkuuta 1825 Horning, Norfolk, Britannia – 12. marraskuuta 1914 Southsea, Hampshire, Britannia) oli englantilainen kasvi- ja sienitieteilijä. Hän työskenteli toimistovirkailijana, mutta hänen todellinen kiinnostuksenkohteensa olivat kasvit.

Cooke perusti vuonna 1862 Kasvinharrastajien seuran Society of Amateur Botanists. Hän työskenteli lyhyesti luonnontiedon opettajana ja pääsi sen jälkeen Intia-museon kuraattoriksi. Kun museon kasvikokoelmat siirrettiin Kew Gardensiin, Cooke seurasi mukana. 

Cooke kuvitti ja toimitti kirjoja ja kahta lehteä luonnontieteen alalta.Illinois mycological society 

Cookella ei ollut muodollista luonnontieteiden koulutusta, mutta hän sai sieniä koskevista tutkimuksistaan Yalesta kunniamaisterin arvonHonorary Dgrees ja New Yorkin yliopistosta kunniatohtorin arvon. 

Kasvi- ja sienitieteessä Cookesta käytetään auktorilyhennettä Cooke.

 Lähteet 

Luokka:Brittiläiset kasvitieteilijät
Luokka:Brittiläiset sienitieteilijät
Luokka:Vuonna 1825 syntyneet
Luokka:Vuonna 1914 kuolleet